**SØK STØTTE TIL TILTAK OM MISJON OG TROSSOPPLÆRING I MENIGHETEN** 

Hos Khasi-folket, Bangladesh, er det å synge troen og slik dele den, en viktig del av trosopplæringen

**SMM stipendet – misjon og trosopplæring 2022**

Har du gode ideer men savner midler? SMM (Samarbeid menighet og misjon) utlyser i 2022 et utviklingsstipend. Menigheter med en misjonsavtale kan søke støtte til tiltak i menigheten som bidrar til at misjon og misjonsavtalene konkretiseres i trosopplæringen. Søknadsfrist 1 mai.

**Døpt inn i en verdensvid kirke**
Dåp, trosopplæring og misjon henger sammen. Misjon er en sentral dimensjon i trosopplæringen. Plan for trosopplæring sier bl.a.:” *Barn og unge må få mulighet til å ta del i kirkens sendelse til verden ved å se og erfare at kirken og de selv er en del av et globalt fellesskap med et verdensvidt oppdrag.*” Trosopplæringen skal gi de døpte erfaring av å høre til i et verdensvidt felleskap, og den skal gi kjennskap til, og engasjement for, kirkens internasjonale arbeid.

**Misjon er å dele**

Å tilhøre kirken er å tilhøre et dele-felleskap. Gjennom misjonsavtalene kan dette konkretiseres. Men hvordan? Flere menigheter savner konkrete opplegg på hvordan misjon kan bli integrert i tiltak som Lys Våken, Tårnagent, babysang, konfirmant-undervisningen, barnekor- og musikkarbeid i menigheten, ungdomsgruppe, e.l.
**Vi søker etter menigheter med gode ideer og tiltak som de er villige til å prøve ut eller videreutvikle- og til å dele dem med andre menigheter etterpå**.

 **Hensikten med stipendiet**Samarbeid menighet og misjon (SMM), som er samarbeidet mellom Den norske kirke og 7 misjonsorganisasjoner, utlyser et utviklingsstipend på kr 75.000. Hensikten med stipendet er å stimulere menigheter til å gjøre misjonsprosjektet til en ressurs i trosopplæringen. Alle menigheter i Den norske kirke som har misjonsavtale med én av misjonsorganisasjonene i SMM kan søke. Disse misjonsorganisasjoner er med i SMM:

Areopagos, Den Norske Israelsmisjon, HimalPartner, Det Norske Misjonsselskap, Normisjon, Misjonsalliansen og Stefanusalliansen.

**Søknadskriterier for stipend 2022**

Menigheter som ønsker å utvikle konkrete opplegg for hvordan misjon kan bli integrert i trosopplæringen blir prioritert. Det legges vekt på at oppleggene som utvikles kan brukes av andre menigheter i ettertid og gjøres tilgjengelige på [www.ressursbanken.no](http://www.ressursbanken.no)

I vurderingen av søknadene vil en legge vekt på følgende generelle kriterier i prioritert rekkefølge

• Kreative, nyskapende ideer som en vil prøve ut.
• God og tydelig sammenheng mellom idé, trosopplæringstiltak og menighetens misjonsprosjekt.
• Tiltak som fører til bred involvering av flere grupper/arbeidslag/aktiviteter i menigheten.
• God kontakt/samarbeid med misjonsorganisasjonen menigheten har inngått misjonsavtale med.
• God synlighet og kommunikasjon på menighetens nettsider og i sosiale media av tiltaket.
• Nedslag i gudstjenesten (med internasjonalt preg).
• Fokus på enhet og gjensidighet med kirker i andre land.
• Skape engasjement og utfordre til tjeneste.
• Formidle en levende tro

I tillegg ser vi etter disse kriteriene:

• Realisme/gjennomførbarhet
• Tydelig plan for gjennomføring, inkludert budsjett.
• Søknaden skal være godkjent av menighetsråd ved daglig leder.

**Betingelser**

- Det må framgå av søknaden hva stipendet konkret skal brukes til. Dersom tiltaket inngår som en del av en større satsning i menigheten, må dette gå tydelig frem av totalbudsjett hva stipendmidlene tenkes brukt til.
- Stipendmidler kan ikke brukes som lønn til ansatte el.l.
- Menigheten forplikter seg også til å lage en aktivitetsrapport på 2-4 sider med regnskapsrappoversikt. Frist for dette blir gitt i tildelingsbrevet. Rapporten skal kritisk vurdere gjennomført prosjekt og gjøre rede for hvordan menigheten vil arbeide videre med misjon i trosopplæringen.
- Menigheten forplikter seg på å dele ideene som de har prøv ut med andre

**Alle som har misjonsavtale med en av SMM-organisasjonene kan søke.** Vi oppfordrer også til å ta kontakt med den misjonsorganisasjonen menigheten har avtale med, og/eller misjonsrådgiveren i deres bispedømme, med tanke på å samarbeide om å definere/utforme prosjektet.

Det deles ut midler én gang pr år. En menighet kan bare motta stipendet én gang. Søknadsbeløpet er i 2022 kr 75 000. SMM forbeholder seg retten til å dele stipendet mellom flere menigheter dersom de mener det gir en bedre.

**Søknad**

Søknadsfristen for 2022 er 1. mai, og menighetene vil motta svar innen 20. juni samme år.
Søknaden sendes til post.kirkeradet@kirken.no og kopi til Knut Edvard Larsen kl927@kirken.no (misjonsrådgivernes rep. i SMM-Praktisk Arbeidsgruppe)

Bruk vedlagte søknadsskjema

Spørsmål og henvendelser kan rettes til Knut Edvard Larsen kl927@kirken.no eller til misjonsrådgiveren i ditt bispedømme.

Samarbeid menighet og misjon (SMM) ser fram til å motta søknad fra din menighet.

